บล.เคจีไอลุยออก PTTG13PA เทรด 30 พ.ย.
บริษัทหลักทรัพย์ เคจีไอ (ประเทศไทย) เตรียมออกเสนอขายใบสำคัญแสดงสิทธิอนุพันธ์ (DW) ในหุ้นสามัญของ บริษัทพีทีที โกลบอล เคมิคอล
29 ต.ค. 2565

บริษัทหลักทรัพย์ เคจีไอ (ประเทศไทย) เตรียมออกเสนอขายใบสำคัญแสดงสิทธิอนุพันธ์ (DW) ในหุ้นสามัญของ บริษัทพีทีที โกลบอล เคมิคอล
นางสาวนฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย) เปิดเผยว่า ในช่วงที่ผ่านมามีนักลงทุนที่สนใจลงทุนใน Put DW เพิ่มมากขึ้น เพื่อใช้เป็นเครื่องมือบริหารความเสี่ยงและเพิ่มอัตราผลตอบแทนจากการลงทุนในภาวะตลาดหุ้นขาลง และนักลงทุนยังได้สอบถามรายละเอียดเกี่ยวกับแผนการออก Put DW ในอนาคต บริษัทจึงเตรียมออกเสนอขาย Put DW ตัวล่าสุด คือ PTTG13PA โดยจะเข้าทำการซื้อขายวันแรกในตลาดหลักทรัพย์ในวันที่ 30 พ.ย. 2554  สำหรับ PTTG13PA มีจำนวนเสนอขายครั้งแรก 30 ล้านหน่วย โดยมีอัตราการใช้สิทธิ 20 PTTG13PA ต่อ 1 หุ้น PTTGC ในราคาใช้สิทธิ 67 บาท พร้อมกำหนดวันทำการซื้อขายสุดท้าย 31 พ.ค. 2555 และวันครบกำหนดอายุ 7 มิ.ย. 2555  นอกจากนี้ บริษัทยังได้เตือนนักลงทุนเกี่ยวกับ DW ของ KGI ที่กำลังจะหมดอายุในช่วงเดือน ธ.ค. จำนวนทั้งหมด 31 รุ่น โดยรายละเอียดวันซื้อขายสุดท้ายของ DW แต่ละรุ่น สามารถดูได้ในเว็บไซต์ www.thaiwarrant.com หรือ โทรสอบถามโดยตรงได้ที่ฝ่ายธุรกิจตราสารอนุพันธ์ บล.เคจีไอ เบอร์ติดต่อ 02-658-8921 ถึง 27  ทั้งนี้ สำหรับกลยุทธ์การลงทุนใน DW นักลงทุนควรหลีกเลี่ยงการลงทุนใน DW ที่ใกล้ครบกำหนดอายุ เพื่อลดความเสี่ยงจากมูลค่าทางเวลาและสภาพคล่องของ DW อย่างไรก็ตาม เพื่อให้นักลงทุนยังคงสามารถลงทุนใน DW ที่มีหุ้นอ้างอิงตัวเดิมได้ บริษัทจึงมีแผนการออก DW รุ่นใหม่มาทดแทนรุ่นที่ใกล้ครบกำหนดอายุ ซึ่งรายละเอียดเกี่ยวกับ DW รุ่นใหม่นี้ ทางบริษัทจะแจ้งให้นักลงทุนทราบในภายหลัง